Kommissionens forordning (EF) nr. 1633/2002

af 13. september 2002

om ændring af forordning (EF) nr. 1429/2002 om gennemførelsesbestemmelser til de toldkontingenter for oksekød, der ved Rådets forordning (EF) nr. 1151/2002, (EF) nr. 1362/2002 og (EF) nr. 1361/2002 er fastsat for Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 32, stk. 1, og

ud fra følgende betragtninger:

(1) Ved Rådets forordning (EF) nr. 1151/2002 af 27. juni 2002 om visse indrømmelser i form af EF-toldkontingenter for visse landbrugsprodukter og om tilpasning som en selvstændig overgangsforanstaltning af visse indrømmelser på landbrugsområdet, der er fastsat i Europaaftalen med Estland(3), åbnes der visse årlige toldkontingenter for oksekødsprodukter.

(2) I Kommissionens forordning (EF) nr. 1429/2002(4) er der ikke fastsat gennemførelsesbestemmelser for det toldkontingent for mellemgulv og nyretap, som omhandles i Rådets forordning (EF) nr. 1151/2002. Det er derfor nødvendigt at indføje denne kvote i forordning (EF) nr. 1429/2002.

(3) De betingelser, på hvilke der kan anmodes om certifikater, bør tilpasses.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE FORORDNING:

Artikel 1

Forordning (EF) nr. 1429/2002 ændres således:

1) Artikel 3, stk. 3, litra b), andet afsnit, affattes således: "For Estland oprettes der følgende tre grupper:

gruppe 1: KN-kode 0201, 0202

gruppe 2: KN-kode 1602 50 10

gruppe 3: KN-kode 0206 10 95, 0206 29 91."

2) Artikel 3, stk. 3, litra c), affattes således: "c) ansøgninger om importlicens skal for hver produktgruppe vedrøre mindst 15 t produkter, men må dog højst vedrøre den disponible mængde som defineret i artikel 2."

3) Artikel 4, stk. 1, affattes således: "1. Licensansøgninger må kun indgives i de første 12 dage i hver af de perioder, der er omhandlet i artikel 2. For perioden 1. juli-31. december 2002 kan der dog, for andre produkter end mellemgulv og nyretap med oprindelse i Estland (under nr. 09.4852), indgives ansøgninger til og med den 20. august 2002, og for ansøgningerne for mellemgulv og nyretap til og med den 27. september 2002."

4) Bilag I affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. september 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EFT L 170 af 29.6.2002, s. 15.

(4) EFT L 206 af 3.8.2002, s. 9.

BILAG

"BILAG I

Indrømmelser i forbindelse med import til EF af følgende varer med oprindelse i nedenstående lande

(MBT = mest begunstigelsestold)

>TABELPOSITION>"